500 milljónir til Loftslagssjóðs – opnað fyrir umsóknir Ein af aðgerðum stjórnvalda í loftslagsmálum er stofnun Loftslagssjóðs sem er samkeppnissjóður sem heyrir undir umhverfis - og auðlindaráðherra og hefur hann falið Rannís umsjón með honum . Alls verður um 500 milljónum króna varið til Loftslagssjóðs á fimm árum og þar af verða 140 milljónir króna til ráðstöfunar í fyrstu úthlutun . Þann 28. nóvember var opnað fyrir umsóknir í Loftslagssjóð . Öllum er heimilt að sækja um í sjóðinn og er opið fyrir umsóknir til 30. janúar 2020 .